Document ID: /roh_data/filtered/fineweb-2-filterrobots_roh.jsonl.gz/34230

En occasiun da l’apero da Bumaun tradiziunal da la «Società da commerzi e mansteranza Engiadina Bassa» ha referì la directura dad RTR, Ladina Heimgartner, davart da l’iniziativa No Billag.
Entant che l’Uniun grischuna d’artisanadi e mastergn di «Gea» a la No Billag ha ins pudì sentir en l’Engiadina in cuntravent a l’avis chantunal.
Il president da l’uniun regiunala, Claudio Andry, ha prendì cleramain posiziun cunter l’iniziativa e cunter la parola da l’uniun chantunala. Quai era sche la suprastanza da la «Società da commerzi e mansteranza Engiadina Bassa» n’ha anc betg tractà il tema. La seduta da la suprastanza è previsa en favrer. Or dal ravugl dals preschents n’hai dà nagins votums che sustegnan l’iniziativa.